EkBass/fiwiki-20250220-pages-articles huggingface dataset:
Vanigõjärv

Vanigõjärv (myös Savihoovi järv, ) on Virossa Võrumaan maakunnassa Setomaan kunnassa ja Venäjän Pihkovan alueen Petserin piirissä sijaitseva valtioiden yhteinen tekojärvi. == Maantietoa == Tekojärvi on 780 metriä pitkä, 650 metriä leveä, ja sen pinta-ala on 19,4 hehtaaria. Pinta-ala on Viron viranomaisten ilmoittama luku ja siitä puuttuu todennäköisesti Venäjälle kuuluvan osan pinta-ala. Järvessä on seitsemän saarta, joista yksi sijaitsee valtioiden välisellä rajalla, viisi kuuluu kokonaan Virolle ja saarista suurin jää kokonaan Venäjälle. Tekojärvi on muodostettu Neuvostoliiton ajan loppupuolella patoamalla Miikse oja . Viron virannoimaiset ilmoittavan kuuden saaren yhteispinta-alaksi 0,91 hehtaaria. Järven rantaviiva on epäsäännöllinen ja sillä on Viron puolella kaksi kapeasuista lahtea, joiden välissä on 350 metriä pitkä niemi. Se on verrattain matala, koska järveen on kartoissa merkitty vesikasvillisuudelle karttamerkit. Viron puolella se kuuluu Tserebin kylälle ja Venäjän puolella Natalkinon ( ) kylälle. Viron puolella järvelle menee useita teitä ja asutuksella on järvelle näkymät. == Vesistösuhteita == Vanigõjärv kuuluu Miikse ojan valuma-alueeseen, jossa Miikse oja on Piusa jõen sivu-uoma. Piusa jõgi laskee Pihkovanjärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Koska järvi on muodostettu patoamalla Miikse oja, on se Miiksen läpivirtausjärvi. Viron puolelta siihen laskee kaksi ojaa, joista toinen on nimeltään Miikse oja. Tämän ojan lähdejärvi on Tserebi järv. == Hallintoalueet == Vanigõjärv kuuluu Peipsijärven alavesistöalueeseen, joka on osa Itä-Viron vesistöaluetta. Ojan vesistörekisterin tunnus on VEE2156230 . Se osa valuma-alueesta, joka jää Venäjän puolelle, kuuluu Pihkovan alueella Petserin piiriin. Vuonna 2014 solmittu Viron ja Venäjän rajasopimus määrittää Miikse ojan ja Vanigõjärven osaksi valtiorajaa, mutta kumpikaan valtio ei ole sopimusta vielä ratifioinut. == Huomautuksia == == Lähteet == Luokka:Miikse ojan valuma-alue Luokka:Venäjän ja Viron raja Luokka:Setomaan kunta Luokka:Viron tekojärvet Luokka:Pihkovan alueen järvet Luokka:Petserin piiri
Just Dance 2016

Just Dance 2015 on Ubisoftin kehittämä ja julkaisema Just Dance -sarjan tanssipeli Wiille, Wii U:lle, PlayStation 3:lle, PlayStation 4:lle, Xbox 360:lle ja Xbox Onelle. Se julkistettiin Ubisoftin lehdistötilaisuudessa Electronic Entertainment Expo 2015 -tapahtumassa ja julkaistiin 20. lokakuuta 2015. Just Dance 2016 oli sarjan ensimmäinen peli, johon oli saatavilla maksullinen tilauspohjainen lisäpalvelu Just Dance Unlimited. Sen kautta peliin oli saatavilla yli 150 kappaletta sarjan aiemmista peleistä sekä joitakin täysin uusia kappaleita. Ubisoft lopetti pelin verkkosisältöjen tukemisen Wiillä, Wii U:lla, Xbox 360:llä ja PlayStation 3:lla 19. marraskuuta 2018, minkä jälkeen Just Dance Unlimited sekä verkkomoninpelitila World Dance Floor eivät ole enää käytettävissä näillä konsoleilla. == Kappaleet == Kappale Esittäjä (alkuperäinen esittäjä) Vuosi ”All About That Bass” Meghan Trainor 2014 ”Animals” Martin Garrix 2013 ”Balkan Blast Remix” Angry Birds 2015 ”Blame” Calvin Harris feat. John Newman 2014 ”Born This Way” Lady Gaga 2011 ”Boys (Summertime Love)” The Lemon Cubes (Sabrina) 1987 ”Chiwawa” Wanko Ni Mero Mero 2015 ”Circus” Britney Spears 2008 ”Cool for the Summer” Demi Lovato 2015 ”Copacabana” Frankie Bostello (Barry Manilow) 1978 ”Drop The Mambo” Diva Carmina 2015 ”Fancy” Iggy Azalea feat. Charli XCX 2014 ”Fun” Pitbull feat. Chris Brown 2015 ”Gibberish” MAX 2015 ”Hangover (BaBaBa)” Buraka Som Sistema 2011 ”Heartbeat Song” Kelly Clarkson 2015 ”Hey Mama” David Guetta feat. Nicki Minaj, Bebe Rexha & Afrojack 2015 ”Hit the Road Jack” Charles Percy (Ray Charles) 1961 ”I Gotta Feeling” The Black Eyed Peas 2009 ”Ievan Polkka” Hatsune Miku 2007 ”I’m an Albatraoz” AronChupa 2014 ”Irish Meadow Dance” O’Callaghan’s Orchestra 2015 ”Junto A Ti” Disney’s Violetta 2012 ”Kaboom Pow” Nikki Yanofsky 2015 ”Kool Kontact” Glorious Black Belts 2015 ”Let’s Groove” Equinox Stars (Earth, Wind & Fire) 1981 ”Lights” Ellie Goulding 2011 ”No Control” One Direction 2014 ”Rabiosa” Shakira feat. El Cata 2011 ”Same Old Love” Selena Gomez 2015 ”Stadium Flow” Imposs 2015 ”Stuck on a Feeling” Prince Royce 2014 ”Teacher” Nick Jonas 2014 ”The Choice Is Yours” Darius Dante Van Dijk 2015 ”These Boots Are Made For Walkin’” The Girly Team (Nancy Sinatra) 1966 ”This Is How We Do” Katy Perry 2014 ”Under the Sea” Disney’s The Little Mermaid (Samuel E. Wright) 1989 ”Uptown Funk” Mark Ronson feat. Bruno Mars 2014 ”Want to Want Me” Jason Derulo 2015 ”When the Rain Begins to Fall” Sky Trucking (Jermaine Jackson & Pia Zadora) 1984 ”William Tell Overture” Rossini 1828 ”You Never Can Tell” A. Caveman & The Backseats (Chuck Berry) 1964 ”You’re the One That I Want” From the Movie Grease (John Travolta & Olivia Newton-John) 1978 == Lähteet == Luokka:Vuoden 2015 videopelit Luokka:Just Dance Luokka:Wii-pelit Luokka:Wii U -pelit Luokka:PlayStation 3 -pelit Luokka:PlayStation 4 -pelit Luokka:Xbox 360 -pelit Luokka:Xbox One -pelit
George Frederick Boyle

George Frederick Boyle (29. kesäkuuta 1886 Sydney, Australia – 20. kesäkuuta 1948 Philadelphia, Yhdysvallat) oli australialaissyntyinen pianisti ja säveltäjä.George Frederick Boyle Hyperion Records Boylen vanhemmat olivat ammattimuusikkoja. Hän muutti Australiasta pysyvästi vuonna 1905 mutta oli jo sitä ennen ehtinyt kiertää laajasti Australiassa ja Uudessa-Seelannissa ja säveltää soolosoitin- sekä kamarimusiikkia. Australiasta lähdettyään Boyle suuntasi Berliiniin, jossa hän opiskeli viiden vuoden ajan Ferruccio Busonin johdolla. Tämän jälkeen hän loi uran Yhdysvalloissa. Hän opetti Peabody Institutessa (1910–1922), Curtis Institute of Musicissa (1922–1924) ja Institute of Musical Artsissa (1923–1940). Hänen opiskelijoidensa joukossa olivat Aaron Copland ja Samuel Barber. Boylen sävellystyyli on lähinnä myöhäisromanttinen. Hänen tuotantoonsa kuuluu esimerkiksi pianokonsertto ja -sonaatti. == Lähteet == == Aiheesta muualla == * IMSLP: nuotteja Luokka:Australialaiset pianistit Luokka:Australialaiset säveltäjät Luokka:Yhdysvaltalaiset pianistit Luokka:Yhdysvaltalaiset säveltäjät Luokka:Vuonna 1886 syntyneet Luokka:Vuonna 1948 kuolleet
Arvo Leinonen

Arvo Einar Leinonen (20. huhtikuuta 1913 Äänekoski – 1977 Helsinki) oli suomalainen painija. Äänekosken Voimaa, Koiton Rientoa ja Helsingin Visaa edustanut Leinonen voitti kreikkalais-roomalaisen painin 61 kg:n SM-kultaa vuonna 1946 ja saavutti viisi TUL:n mestaruutta vuosina 1939–1946. Vuonna 1937 hän sijoittui Antwerpenin työläisolympialaisissa kolmanneksi 62 kg:n sarjassa. Leinonen oli myös mukana Helsingin kunnalliselämässä. Hän kuului muun muassa Stadion-säätiön edustajistoon SKDL:n edustajana. == Saavutuksia == *kreikkalais-roomalaisen painin SM-kultaa 1946 *kreikkalais-roomalaisen painin TUL:n mestaruus 1939, 1941, 1943, 1945, 1946 == Lähteet == Luokka:Suomalaiset kreikkalais-roomalaisen tyylin painijat Luokka:SKDL:ssä vaikuttaneet henkilöt Luokka:Vuonna 1913 syntyneet Luokka:Vuonna 1977 kuolleet
Viljo Lindqvist

Viljo Armas Lindqvist (17. elokuuta 1903 – 9. kesäkuuta 1944) oli suomalainen painija. Helsingin Visaa ja Helsingin Iskua edustanut Lindqvist voitti kreikkalais-roomalaisen painin 87 kg:n SM-kultaa vuonna 1941 ja saavutti kymmenen TUL:n mestaruutta vuosina 1927–1943. Vuonna 1931 hän sijoittui Wienin työläisolympialaisissa keskiraskaassa sarjassa kolmanneksi ja 1937 Antwerpenissa toiseksi. == Saavutuksia == *kreikkalais-roomalaisen painin SM- kultaa 1941 *kreikkalais-roomalaisen painin TUL:n mestaruus 1927, 1934–1937, 1939–1943 *työläisurheiluliittojen Pohjoismaiden mestaruus 1934 == Lähteet == Luokka:Suomalaiset kreikkalais-roomalaisen tyylin painijat Luokka:Vuonna 1903 syntyneet Luokka:Vuonna 1944 kuolleet
Artur Balsam

Artur Balsam (8. helmikuuta 1906 Varsova – 1. syyskuuta 1994 New York) oli puolalaissyntyinen, yhdysvaltalaistunut pianisti.Artur Balsam Britannica Balsam teki konserttidebyyttinsä 12-vuotiaana. Hän opiskeli Łódźin konservatoriossa ja Berliinin valtionmusiikkiakatemiassa. Vuonna 1930 hän voitti kansainvälisen pianokilpailun ja vuonna 1931 hän sai Mendelssohn- palkinnon. Vuonna 1932 Balsam kiersi Yhdysvalloissa viulisti Jehudi Menuhinin kanssa, ja kansallissosialismin noustessa hän päätti jäädä maahan. Balsam levytti kaikki Wolfgang Amadeus Mozartin viulusonaatit Oscar Shumskyn kanssa ja kaikki Ludwig van Beethovenin viulusonaatit Joseph Fuchsin kanssa. Hän levytti myös sellisti Zara Nelsovan kanssa. 1960-luvulla Balsam esiintyi pianotriona viulisti William Krollin ja sellisti Benar Heifetzin kanssa. Balsam opetti Bostonin yliopistossa ja Manhattan School of Musicissa. Vuosina 1956–1992 hän johti kamarimusiikkiin keskittynyttä kesäkoulua Mainessa. == Lähteet == Luokka:Puolalaiset pianistit Luokka:Yhdysvaltalaiset pianistit Luokka:Vuonna 1906 syntyneet Luokka:Vuonna 1994 kuolleet
Kit Carsonin piirikunta

Kit Carsonin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 7 097 vuonna 2019. Piirikunnan hallintokeskus on Burlingtonin kaupunki. Piirikunta on perustettu 1. huhtikuuta 1889. == Lähteet == == Aiheesta muualla == Luokka:Coloradon piirikunnat
Prowersin piirikunta

Prowersin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 12 172 vuonna 2019. Piirikunnan hallintokeskus on Lamarin kaupunki. Piirikunta on perustettu 11. huhtikuuta 1889. == Lähteet == == Aiheesta muualla == Luokka:Coloradon piirikunnat
Kiowan piirikunta (Colorado)

Kiowan piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 1 406 vuonna 2019. Piirikunnan hallintokeskus on Eadsin kunta. Piirikunta on perustettu 11. huhtikuuta 1889. == Lähteet == == Aiheesta muualla == Luokka:Coloradon piirikunnat
Bernard Ringeissen

Bernard Ringeissen (s. 15. toukokuuta 1934 Pariisi) on ranskalainen pianisti.Bernard Ringeissen The Fryderyk Chopin Institution Ringeissen aloitti pianotunneilla käymisen 7-vuotiaana. Hänen ensimmäinen opettajansa oli Georges de Lausnay. Hän pääsi Pariisin konservatorioon vuonna 1947 ja sai neljä vuotta myöhemmin konservatorion ensipalkinnon sekä erillisen palkinnon kamarimusiikkiopinnoistaan Pierre Pasquierin johdolla. Vielä konservatoriosta valmistuttuaan Ringeissen täydensi opintojaan Marguerite Longin ja sitten Jacques Févrierin johdolla. Hän aloitti aktiivisen konserttiuran eri Euroopan maissa. Vuodesta 1953 lähtien Ringeissen keskittyi julkisten esiintymisten sijaan kansainvälisiin kilpailuihin valmistautumiseen. Vuonna 1955 hän sijoittui neljänneksi Varsovan Chopin-pianokilpailussa ja saavutti Dmitri Baškirovin kanssa jaetun toisen sijan Pariisin Long–Thibaud-kilpailussa. Näiden kahden kilpailumenestyksen jälkeen Ringeissen lähti puolen vuoden kiertueelle, jonka aikana piti toistasataa konserttia Kanadassa, Meksikossa ja Brasiliassa. Hän jatkoi tulevina vuosikymmeninä esiintymisuraansa ja teki monia levytyksiä muiden muassa Eratolle, Harmonia Mundille sekä Naxokselle. Ringeissen on pitänyt mestarikursseja Mozarteumissa ja Weimarissa. Hän on istunut lukuisten kansainvälisten kilpailujen tuomaristoissa, esimerkiksi Chopin-kilpailuissa vuosina 1975, 1985, 1990, 1995 ja 2000. == Lähteet == Luokka:Ranskalaiset pianistit Luokka:Vuonna 1934 syntyneet Luokka:Elävät henkilöt
Lauri Nurmi (toimittaja, 1905)

Lauri Johannes Nurmi (23. maaliskuuta 1905 Vihti – 18. maaliskuuta 1971 Kerava) oli suomalainen toimittaja ja urheiluvaikuttaja, joka oli 1930–1950-luvuilla yksi Työväen Urheiluliiton johtohahmoista. == Elämä ja ura == Vihdin Nummelassa syntynyt Nurmi muutti vanhempiensa mukana Lohjalle vuonna 1919. Opiskeltuaan Työväen Akatemiassa 1928–1929 hän työskenteli Uusmaan Kunnallislehden päätoimittajana 1931–1937, TUL-lehden toimitussihteerinä 1937–1939 ja päätoimittajana 1940–1945, Suomen Työn toimitussihteerinä 1945, Suomen Sosialidemokraatin urheilutoimittajana 1946–1948, uutispäällikkönä 1949–1950 ja toimitussihteerinä 1951–1957 sekä Päivän Sanomien poliittisena toimittajana vuodesta 1958 lähtien. Muutettuaan Helsinkiin 1937 Nurmi ryhtyi muiden töidensä ohella tekemään lähinnä urheiluun liittyviä radioreportaaseja Yleisradiolle sekä toimi myös urheiluselostajana. 1930-luvulta lähtien Nurmi vaikutti useissa TUL:n elimissä. Piiritason tehtävien ohella hän kuului muun muassa liittotoimikuntaan ja oli järjestövaliokunnan puheenjohtaja. Vuonna 1940 Nurmi oli Urho Rinteen kanssa TUL:n edustajana perustamassa Oy Veikkaus Ab:ta. Hän oli myös yhtiön johtokunnan ja hallintoneuvoston jäsen. Välirauhan aikana Nurmi toimitti Maaottelumarssin yhteydessä julkaistua Marssilehteä. Jatkosodan hän palveli Tiedotuskomppaniassa, jolloin TUL-lehden päätoimittajan tehtäviä hoitivat Eino Jäntti ja Helge Nygrén. Siviiliin palattuaan Nurmi oli mukana Suomen Aseveliliiton toiminnassa ennen sen lakkauttamista 1945. Sosialidemokraatteja edustanut Nurmi oli Lohjan ja Keravan kauppalanvaltuustojen jäsen. Hän osallistui kunnalliselämään myös Helsingissä lautakuntien jäsenenä. Presidentin valitsijamiehenä Nurmi oli vuonna 1943. == Teokset == * * * * * * * * == Lähteet == Luokka:Suomalaiset päätoimittajat Luokka:Suomalaiset urheilutoimittajat Luokka:Suomalaiset urheiluvaikuttajat Luokka:Suomen Sosialidemokraattisen Puolueen poliitikot Luokka:Lohjan kaupunginvaltuutetut Luokka:Keravan kaupunginvaltuutetut Luokka:Vuonna 1905 syntyneet Luokka:Vuonna 1971 kuolleet
Lauri Nurmi

Lauri Nurmi on seuraavien henkilöiden nimi: *Lauri Nurmi (1905–1971), suomalainen toimittaja ja urheiluvaikuttaja *Lauri Nurmi (s. 1980), suomalainen toimittaja ja tietokirjailija *Lauri Nurmi (Risto Isomäen romaanihenkilö) seikkailee kirjoissa Litium 6, Jumalan pikkusormi ja Haudattu uhka
Arthur Fiedler

Arthur Fiedler (17. joulukuuta 1894 Boston, Massachusetts – 10. heinäkuuta 1979 Brookline, Massachusetts) oli yhdysvaltalainen kapellimestari.Arthur Fiedler Britannica Fiedler syntyi pianistiäidin ja itävaltalaissyntyisen viulisti-isän poikana.Arthur Fiedler Hollywood Walk of Fame Hän opiskeli vuosina 1911–1915 viulun- ja pianonsoittoa sekä orkesterijohtoa Berliinin kuninkaallisessa musiikkiakatemiassa. Hänen opettajiinsa kuului viulisti Willy Hess. Opiskeltuaan Fiedler liittyi Bostonin sinfoniaorkesteriin kakkosviulistina. Vuosina 1918–1930 hän toimi yhtenä orkesterin alttoviulisteista. Fiedler perusti vuonna 1924 oman kamariorkesterinsa ja organisoi vuonna 1929 konserttisarjan, jossa sinfonista musiikkia esitettiin Bostonissa ensimmäisen kerran ulkoilmassa. Vuonna 1930 Fiedler pääsi Boston Pops Orchestran kapellimestariksi, jona toimi kuolemaansa saakka. Hän rakensi vaihtelevan kevyen ohjelmiston ja teki viihteellisistä tansseista sekä lauluista sinfoniaorkesterin esitettäviksi soveltuvia versioita. Moni arvostelija piti Fiedleriä kyvykkäänä teknikkona ja merkittävänä showmiehenä pikemminkin kuin klassisen musiikin ensiluokkaisena tulkitsijana. Yleisön keskuudessa Fiedler saavutti suuren suosion; hänen Boston Pops Orchestran kanssa tekemiään levytyksiä myytiin kaikkiaan noin 50 miljoonaa kappaletta. Fiedler sai tähden Hollywood Walk of Famelle vuonna 1960. Kuvanveistäjä Ralph Helmick teki hänen kasvojaan esittävän julkisen muistomerkin, joka valmistui Bostoniin vuonna 1984.Arthur Fiedler Memorial, (sculpture). Art Inventories Catalog == Lähteet == Luokka:Yhdysvaltalaiset kapellimestarit Luokka:Vuonna 1894 syntyneet Luokka:Vuonna 1979 kuolleet Luokka:Hollywood Walk of Fame
Heinrich Kruse

Heinrich Kruse (1815–1902) oli saksalainen näytelmäkirjailija. Krusen esikoisteos, murhenäytelmä Die Gräfin (1868), sai Schiller-palkinnon. Muista näytelmistä ovat esimerkkejä Wullenwever (1870), Marino Falieri (1876) ja Rosamunde (1878). Kruse kallistuu näytelmissään realistiseen suuntaukseen, ja hänen näytelmiensä keskeiset ansiot ovat säästeliäs draamallinen tyyli, etevä tilanne-esitys ja ytimekäs luonteenkuvaus, jota varsinkin huvinäytelmän alalla kannattaa onnistunut huumori. == Lähteet == ==Aiheesta muualla== Luokka:Saksalaiset näytelmäkirjailijat Luokka:Vuonna 1815 syntyneet Luokka:Vuonna 1902 kuolleet
Lotteria

Lotteria on eteläkorealainen Itä-Aasiassa sijaitseva pikaruokaravintoloiden ketju, joka avasi ensimmäisen ravintolansa Tokioon, Japaniin syyskuussa 1972 ja Etelä-Koreaan vuonna 1979. Ravintolaketju on saanut nimensä emoyhtiönsä Lotte Corporationin mukaan, ja se tulee sanoista Lotte ja Cafeteria. Ketjulla on tällä hetkellä ravintoloita Japanissa, Etelä-Koreassa, Indonesiassa, Vietnamissa, Kambodžassa ja Myanmarissa. Ravintolan ruokalista sisältää tyypillistä pikaruokaa, kuten hampurilaisia, ranskanperunoita, paistettua kanaa, kanansiipiä ja kanapuikkoja. thumb|250px|Lotteria Osakassa, Japanissa. ==Lähteet== ==Aiheesta muualla== *Virallinen sivusto / Luokka:Pikaruokalat
Kate Raworth

Kate Raworth on englantilainen taloustieteilijä, joka työskentelee Oxfordin yliopistossa ja Cambridgen yliopistossa. Hän on kehittänyt donitsitalouden talousmallin, joka perustuu tasapainoon ihmisten välttämättömien tarpeiden ja planeetan rajojen välillä. == Elämäkerta == Raworth opiskeli taloustiedettä Oxfordissa. Työskenneltyään 20 vuoden ajan YK:ssa ja Oxfamissa hän toimii vieraileva tutkijana, ohjaajana ja neuvottelukunnan jäsenä Oxfordin yliopiston Environmental Change Institutessa. Hän on myös vanhempi avustaja Cambridge Institute for Sustainability Leadership -ohjelmassa. Vuonna 2017 hän julkaisi teoksen Doughnut Economics: Seven Ways to Think Like a 21st Century Economist, jossa hän määrittelee edellytyksiä kestävälle taloudelle. Kirjassa hän ehdottaa taloustieteen perusteiden uudelleenarviointia. Taloudellisen kasvun sijaan hän suosittaa mallia, jolla voidaan varmistaa jokaiselle mahdollisuus täyttää perustarpeensa, kuten riittävä ruoka ja koulutus kestävästi, suojellen ekosysteemiämme, jotta tulevien sukupolvien mahdollisuuksia ei rajoiteta. Kirja valittiin ehdolle vuoden 2017 Financial Times and McKinsey Business Book of the Year -palkinnon saajaksi. == Galleria == Tiedosto:Doughnut (economic model).jpg|Talouden donitsimalli Tiedosto:Doughnut-transgressing.jpg|Planeetan rajat ylittävä kulutus == Teokset == * ** * == Katso myös == * Vihreä talous == Lähteet == Luokka:Elävät henkilöt Luokka:Brittiläiset taloustieteilijät Luokka:Vuonna 1970 syntyneet
Ignacy Krasicki

Ignacy Krasicki (1735–1801) oli puolalainen kirjailija. Hän oli saanut pappiskoulutuksen. Hän oli vuodesta 1767 Ermlandin ruhtinaspiispa ja 1795 Gnesenin arkkipiispa. Hienona, terävänä ja sukkeluutta säteilevänä miehenä hän oli yhtä suosittu Varsovan kuin Berliinin hovissa. Runomittaa hän käytti varsinkin ivan esittämiseen paremmin kuin kukaan ennen häntä puolalaisessa kirjallisuudessa. Hänen kuuluisimmat teoksensa ovat koomiset kertomarunot Myszeis (’Sankariruno hiiristä’) ja Monachomachia (’Munkkien sota’, 1778). jotka ovat täynnä hienoja pistoksia aatelistolle ja papeille, sekä Bajki i przypowieści (’Eläinsatuja ja -kertomuksia’, 1779) ja Satyry (1779). Krasickin runoja ovat suomentaneet Eino Leino ja Yrjö Jylhä. ==Suomennetut runot== * ”Heleä heila”, teoksissa Maailman kannel ja Runot IV: 1908–1915 (Leino) * ”Miksi ulvovat mustat koirat?”, teoksissa Skandinavian kirjallisuuden kultainen kirja ja Veri ja kulta (Jylhä) * ”Runous””, teoksissa Maailman kannel ja Runot IV: 1908–1915 (Leino) * Syys nummella”, teoksissa Skandinavian kirjallisuuden kultainen kirja ja Veri ja kulta (Jylhä) * ”Tunis”, teoksissa Skandinavian kirjallisuuden kultainen kirja ja Veri ja kulta (Jylhä) == Lähteet == * * * * ===Viitteet=== ==Aiheesta muualla== Luokka:Puolalaiset kirjailijat Luokka:Vuonna 1735 syntyneet Luokka:Vuonna 1801 kuolleet
Juraj Križanić

Juraj Križanić, venäläisessä muodossa Juri Križanitš tai Kryžanitš (Юрий Крижанич), myös: Georgius Crisanius, (noin 1617 tai 1618 Ozalj, Kroatia – 12. syyskuuta 1683 Wien, Itävalta) oli kroatialainen roomalaiskatolinen pappi ja oppinut ja ensimmäinen panslavistinen kirjailija. Hän opiskeli Wienissä, Bolognassa ja Roomassa ja lähti vuonna 1659 Ukrainaan, josta sittemmin siirtyi Venäjälle Moskovaan. Siellä hänen suorapuheisuutensa näyttää herättäneen pelkoa, ja 1661 hän sai peitetyssä muodossa käskyn lähteä Tobolskiin, jossa hän vietti vuodet 1661–1676 ja aikansa kuluksi kirjoitti Politika-nimisen teoksen. Tsaari Aleksei Mihailovitšin kuoltua 1676 Križanić palasi Moskovaan, josta hän lähti seuraavana vuonna Länsi-Eurooppaan. Križanićin myöhemmistä vaiheista tiedetään, että hän kuoli matkalla Roomaan Wienissä osmanien piirittäessä kaupunkia. Vasta vuonna 1860 julkaistu Politika on monessa suhteessa erikoinen. Siinä hän esittää venäläisille suoraan heidän heikot puolensa mutta on samalla vakuuttunut Venäjän kansan suuresta tulevaisuudesta ja tekee uudistusehdotuksia, jotka Pietari myöhemmin toteutti. Tässä samoin kuin Križanićin matkakertomuksessa Putno opisanie od Levova do Moskvi ja kirjoituksessa ”Besida ko čerkasom” on johtavana ajatuksena slaavilaisten yhteenkuuluvuus ja pyrkimys sovittaa keskenään itäinen ja läntinen kirkko. Križanićin panslavismi ei johtunut niinkään kansallisesta harrastuksesta kuin Roomassa silloin suunnitellusta yrityksestä muodostaa yhteinen slaavilainen kirjakieli ja sen avulla saattaa itäisetkin slaavit katolisen kirkon yhteyteen. Križanićin oli tarkoituksena tulla tällaisen yrityksen toteuttajaksi. Hänen kootut teoksensa on julkaissut Moskovan historiallinen seura. Križanić julkaisi seitsemän musiikin teoriaa ja historiaa käsittelevää teosta, joista yksi on De Musica. Siinä hän käsittelee musiikin esityskäytäntöjä eri kansojen keskuudessa ja eri musiikinlajeissa.Stanislav Tuksar, Juraj Križanić, His Treatise De Musica (1663-1666) and His Remarks on Performing Practices Disporas. Open Edition Books. Viitattu 19.12.2022 (Sisältää elämäkerran) == Lähteet == ==Aiheesta muualla== Luokka:Kroatialaiset kirjailijat Luokka:Kroatialaiset papit Luokka:1610-luvulla syntyneet Luokka:Vuonna 1683 kuolleet
Astro-Creep 2000

Make Them Die Slowly on White Zombien neljäs albumi, joka julkaistiin 11. huhtikuuta 1995. == Kappaleet == # # # # # # # # # # # == Kokoonpano == * Rob Zombie – laulu * Jay Yuenger – kitara * Sean Yseult – basso * John Tempesta – rummut * Charlie Clouser – koskettimet == Aiheesta muualla == * * Luokka:Vuoden 1995 albumit
Józef Ignacy Kraszewski

Józef Ignacy Kraszewski (1812–1887) oli puolalainen kirjailija. Hän opiskeli Vilnan korkeakoulussa ja aloitti runsaan kirjallisen tuotantonsa hyvin varhain saavuttamatta alkuun kuitenkaan menestystä. Oltuaan jonkin aikaa maanviljelijänä ja 11 vuotta toimittajana Vilnassa hän aloitti 1853 Volynian koulujen ylitarkastajana. Varsovassa, jonne hän oli siirtynyt 1860, hänellä oli sekä kirjailijana että toimittajana suuri vaikutus. Vuoden 1863 kapinan jälkeen Kraszewski joutui pakenemaan ulkomaille, jossa hän kirjoitti nimellä Boleslawita. Krakovassa vietettiin 1879 suuri kansalaisjuhla Kraszewskin 50-vuotisen kirjailijatoimen johdosta, mutta epäillen Kraszewskin jättäneen ranskalaisille salaisia valtiollisia asiakirjoja Saksan hallitus panetti hänet 1883 vankeuteen, josta hänet kuitenkin vuoden päästä vapautettiin. Kraszewskin työkyky oli ilmiömäinen: hän kirjoitti aina, missä paikassa ja missä oloissa hyvänsä, ja niin hänen teoksiaan onkin noin 600 nidosta. Harvinaisen joustavasti hän on liikkunut runouden, romaanin, historian, muinaistieteen ja monipuolisen yhteiskunnallisen toiminnan alalla. Innokkaana edistysmielisenä toimittajana hän vaikutti laajoihin piireihin kasvattavasti, ja vaikka hän ei ollut erityisen etevä taiteilijana, hän herätti kaunokirjailijana keskiluokassa laajempaa kirjallista harrastusta kuin kukaan muu puolalainen kirjailija häntä ennen. Esimerkkejä hänen teoksistaan ovat romaanit Swiat i poeta (’Maailma ja runoilija’, 1839), Ulana (1843), Latarnia czarnoksieska (’Noitalyhty’, 1843), Ostap Bondarczuk (1848), Jaryńa (1850), Hrabina Kosel (’Kreivitär Kosel’ 1876), Morituri, Resurrecturi, runoteokset Anafielas (1840–1843), joka kuvaa Liettuan muinaisuutta, ja Hymny boleści (’Tuskan hymnejä’, 1857) sekä historialliset teokset: Wilno: od początków jego do roku 1750 (’Vilnan historia vuoteen 1750’, 1840–1842) ja Polska w czasie trzech rozbiorów (’Puola kolmen jaon aikana’, 1873–1875). == Lähteet == ==Aiheesta muualla== Luokka:Puolalaiset kirjailijat Luokka:Vuonna 1812 syntyneet Luokka:Vuonna 1887 kuolleet
Sir-Tech

Sir-Tech oli yhdysvaltalainen ja kanadalainen vuonna 1979 perustettu pelitalo. Yhtiö tunnetaan parhaiten Wizardry-roolipelisarjasta ja Jagged Alliance -taktiikkapelisarjasta. Amerikkalainen tytäryhtiö suljettiin vuonna 1998 ja Kanadan studio suljettiin lopulta vuonna 2003. == Pelit == * Wizardry: Proving Grounds of the Mad Overlord (1981) * Wizardry 2: The Knight of Diamonds (1982) * Wizardry 3: Legacy of Llylgamyn (1983) * Crypt of Medea (1984) * Rescue Raiders (1984) * Deep Space: Operation Copernicus (1986) * Wizardry 4: The Return of Werdna (1987) * Wizardry 5: Heart of the Maelstrom (1988) * The Usurper: The Mines of Qyntarr (1989) * Wizardry 6: Bane of the Cosmic Forge (1990) * Freakin’ Funky Fuzzballs (1990) * Wizardry 7: Crusaders of the Dark Savant (1992) * Jagged Alliance (1995) * Jagged Alliance: Deadly Games (1996) * Nemesis: The Wizardry Adventure (1996) * Jagged Alliance 2 (1999) * Jagged Alliance 2: Unfinished Business (2000) * Wizardry 8 (2001) == Lähteet == == Aiheesta muualla == *Sir-Tech MobyGamesissa Luokka:Entiset yhdysvaltalaiset videopeliyritykset Luokka:Kanadalaiset videopeliyritykset
Juan Ostoic

Juan Benito Ostoic Ostojic (21. maaliskuuta 1931 Huara – 25. kesäkuuta 2020) oli chileläinen koripalloilija. Sentterinä pelannut Ostoic voitti urallaan Chilen miesten maajoukkueessa MM-pronssia vuonna 1950. == Elämä ja ura == Ostoic voitti Chilen miesten maajoukkueessa MM-pronssia Argentiinassa 1950http://www.linguasport.com/baloncesto/internacional/mundial/1950_BUENOSAIRES_SQUADS.htm. Hän kuului maajoukkueen kokoonpanoon myös Helsingin 1952 ja Melbournen 1956 kesäolympialaisissa sekä Brasilian MM-kilpailuissa 1954http://www.linguasport.com/baloncesto/internacional/mundial/1954_RIO_SQUADS.htm.Olympedia.org Valmentajana Ostoic voitti Chilen mestaruuden neljästi peräkkäin vuosina 1970–1973. Hän oli myös kotimaassaan tunnettu sanaristikoiden tekijä. Ostoic kuoli 89-vuotiaana 25. kesäkuuta 2020.https://www.alairelibre.cl/noticias/deportes/baloncesto/seleccion/el- baloncesto-chileno-esta-de-luto-fallecio-juan-ostoic-bronce-en- el/2020-06-25/125024.htmlhttps://www.adnradio.cl/deportes/2020/06/25/juan- ostoic-destacado-exbasquetbolista-nacional-fallecio-a- los-89-anos.htmlhttps://www.latercera.com/el-deportivo/noticia/fallece-juan- ostoic-jota-o-el-mitico-basquetbolista-chileno-y-maestro-de-los- puzzles/R7UR5RO53FALPAFB6NSI67UBIU/https://www.fiba.basketball/news/chile- legend-juan-ostoic-dies-at-89 == Lähteet == * === Viitteet === == Aiheesta muualla == * Toinen profiili FIBA Archive * Luokka:Chileläiset koripalloilijat Luokka:Vuonna 1931 syntyneet Luokka:Vuonna 2020 kuolleet
Claudio Graziano

Claudio Graziano (22. marraskuuta 1953 – 17. kesäkuuta 2024) oli italialainen kenraali, joka toimi urallaan muun muassa Italian asevoimien komentajana ja Euroopan unionin sotilaskomitean puheenjohtajana. Graziano toimi YK:n UNIFIL- operaation komentajana 2007–2010, Italian asevoimien esikuntapäällikkönä 2011–2015, Italian asevoimien komentajana 2015–2018 ja 2018–2022 Euroopan unionin sotilaskomitean puheenjohtajana. Grazianosta tuli 2022 Italian valtion omistaman varustamon Fincantierin puheenjohtaja. Graziano teki itsemurhan ampumalla 17. kesäkuuta 2024 70-vuotiaana, vuosi vaimonsa kuoleman jälkeen. Hän jätti viereensä itsemurhaviestin, jossa kerrottiin, miksi hän päätti lopettaa oman elämänsä.https://www.open.online/2024/06/17/claudio-graziano- morto-presidente-fincantieri/ == Lähteet == Luokka:Italialaiset kenraalit Luokka:Itsemurhan tehneet Luokka:Vuonna 1953 syntyneet Luokka:Vuonna 2024 kuolleet
Pekka Pohjanvalo

Pekka Pohjanvalo, nimi aik. Petter Jermolajev Loginov (26. kesäkuuta 1900 Uuksalonpää, Salmi – 22. tammikuuta 1970 Vaasa) oli suomalainen toimitusjohtaja, talousneuvos, kirjailija ja salmilaisen kansanperinteen ja murresanaston kerääjä.Talousneuvos Pekka Pohjanvalo 50-vuotias, Laatokka, 23.06.1950, nro 141, s. 3, Kansalliskirjaston digitaaliset aineistotGeni.com : Pekka (Petter) Jermolajev Pohjanvalo (Loginov) Maanviljelijäperheeseen syntynyt Pohjanvalo kävi suomalaisen ja venäläisen kansakoulun. Hän siirtyi vuonna 1916 Sortavalaan töihin liikealalle ja opiskeli samalla Sortavalan kauppakoulussa. Vuonna 1920 Pohjanvalo meni suorittamaan asevelvollisuuttaan ja jäi sitten neljän vuoden ajaksi armeijan palvelukseen vääpelinä toimien esikuntatehtävissä. Isänsä kuoltua Pohjanvalo hoiti sitten kotitilaansa Salmissa 1924–1939. Tässä vaiheessa hän alkoi kerätä talteen tietoa Salmin kansanperinteestä ja kansankulttuurista. Pohjanvalo sai Karjalan maakunnan ensimmäisen palkinnon osallistuttuaan vuonna 1935 Kalevalan riemuvuoden kilpakeräykseen kokoelmalla, johon sisältyi satuja, kaskuja, legendoja, myytillisiä- ja syntytarinoita ym. Pohjanvalo sai palkinnon myös Karjalaisen osakunnan vuosina 1932–1933 järjestämästä kansanomaisten sananparsien keruukilpailusta. Hän oli kahden vuoden 1936–1937 ajan Suomalaisen Kirjallisuuden Seuran stipendiaattina ja vuoden saksalaisen Ahnenerbe- tutkimusinstituutin stipendiaattina keräten kansanperinneaineistoa. Pohjanvalo osallistui myös romaanillaan Piilopirtti WSOY:n pienoisromaanikilpailuun, jossa kirjailija Mika Waltari sai ensimmäisen palkinnon romaanilla Vieras mies tuli taloon. Hän perusti kotikyläänsä nuorisoseuran, urheiluseuran ja vuonna 1938 lainakirjaston. Sotavuosina 1939–1945 Pohjanvalo oli eri rintamalohkoilla puolustuslaitoksen rahastonhoitajana, talousupseerina ja kahden vuoden ajan raskaan tykistön patteriston vääpelinä. Sotien jälkeen Pohjanvalo asettui asumaan Vaasaan vuonna 1945. Vaasassa Pohjanvalo sai valmiiksi ja julkaisi Salmin murteen sanakirjan I osan 1947 ja täydennysosan 1950. Hänestä tuli 1946 Sanakirjasäätiön jäsen, vuonna 1947 Suomalaisen Kirjallisuuden Seuran ja Suomen muinaismuistoyhdistyksen jäsen sekä 1948 Talonpoikaiskulttuurisäätiön jäsen. Talousneuvoksen arvon Pohjanvalo sai 1948. Pohjanvalo oli myös Numismaattisen yhdistyksen, Etelä-Pohjanmaan maakuntaliiton, Vaasan Kauppaseuran ja Vaasan Sortavalaseuran jäsenenä. Hän osallaistui ainoana maallikkona Helsingissä pidettyyn Pohjoismaiseen etnologikonferenssiin. == Julkaisuja == * Salmin murteen sanakirja. Suomalaisen Kirjallisuuden Seuran toimituksia 233. Helsinki 1947 * Salmin murteen sanakirja: täydennysosa - Dictionnaire du dialecte de Salmi: supplément. Suomalaisen Kirjallisuuden Seuran toimituksia 233. Helsinki 1950 == Lähteet == Luokka:Suomalaiset kansanperinteen kerääjät Luokka:Vuonna 1900 syntyneet Luokka:Vuonna 1970 kuolleet
Isopyrstömuura

Isopyrstömuura (Mackenziaena leachii) on puumuuriin kuuluva lintulaji. Lajia tavataan Etelä-Amerikasta. ==Koko ja ulkonäkö== Isopyrstömuura on heimonsa lajiksi suurikokoinen ja voi kasvaa noin 27 cm pitkäksi. Sukupuolet eroavat toisistaan ulkonäöltään. Isopyrstömuurakoiras on väriltään musta ja sen päässä, selässä ja siivissä on tiheästi valkoisia pilkkuja. Naaraslintu on pohjaväriltään musta, mutta höyhenpuvussa on runsaasti ja tiheästi pilkkuja, jotka ovat päässä punaruskeita, selässä ja siivissä vaaleanrusketa ja rinnassa ja vatsassa lähes valkoisia. Isopyrstömuuran pyrstö on hyvin pitkä ja viuhkamainen. ==Levinneisyys ja elinympäristö== Isopyrstömuuraa tavataan eteläisen Brasilian rannikolta, Paraguayn itäosista ja Argentiinan koilliskärjestä. Lajin elinympäristöä ovat kosteat metsät, bambumetsät ja metsänreunojen tiheiköt. Ne viettävät piilottelevaa elämää metsien pohjakerroksissa. ==Lähteet== Luokka:Puumuurat
Kanervapirkko

Kanervapirkko (Coccinella hieroglyphica) on leppäkerttujen heimoon kuuluva hyönteislaji. Aikuisen kanervapirkon peitinsiivet ovat ruskeankellertävät ja niissä on mustia täpliä etuselän ja jalkojen ollessa myös mustia. Aikuinen kanervapirkko on kooltaan 3,5–4,5 mm. Kanervapirkko elää metsien reunoilla ja kanervikoissa, mutta sitä esiintyy myös puutarhoissa. Aikuiset kanervapirkot ilmestyvät luontoon keväällä ja niiden toukat keskikesällä. Laji on ihmiselle hyödyllinen, sillä se saalistaa kirvoja ja pieniä toukkia. Laji talvehtii aikuisena maassa, lehtikarikkeessa ja kuolleiden kasvien seassa. Suomessa kanervapirkkoa esiintyy laajasti koko maassa ja se on luokiteltu elinvoimaiseksi lajiksi. Lajia esiintyy myös laajasti muualla palearktisella alueella. Kanervapirkolla on kolme alalajia. == Lähteet == == Aiheesta muualla == *Ötökkätieto: Kanervapirkko (Coccinella hieroglyphica) *ITIS: Coccinella hieroglyphica *Iowa State University, Bug Guide: Species Coccinella hieroglyphica - Hieroglyphic Lady Beetle *InfluentialPoints.com: Coccinella hieroglyphica, Hieroglyphic ladybird Luokka:59.6 Selkärangattomat Luokka:Leppäkertut
Viestijuoksun Suomen-mestaruuskilpailut 1939

Viestijuoksun Suomen-mestaruuskilpailut 1939 järjestettiin 1.–2. heinäkuuta Viipurissa kaupungin keskuskentällä. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Viipurin Urheilijat 43,1 Viljo Miettinen Vilho Aroniemi Aaro Laine Erkki Pulliainen 2\. Kenttäurheilijat 43,5 Väinö Savolainen Aarre Savolainen Urpo Vahtera Alpo Savolainen 3\. Turun Urheiluliitto 43,8 Kauko Simola Kaino Kuusniemi Veikko Simola Aki Tammisto 4 × 400 m 1\. Helsingin IFK 3.25,0 Georg Ek Bertel Storskrubb Runar Björklöf Åke Lindfors 2\. Helsingin Kisa-Veikot 3.27,2 Lauri Henriksen Sakari Aarniala Pentti Eskola Erkki Virta 3\. Viipurin Urheilijat 3.27,6 Lars Salonen Erkki Pulliainen Jorma Suonivaara Tauno Peussa 4 × 800 m 1\. Tampereen Urheilijat -38 7.49,8 (SE) Eino Salminen Hannes Piispanen Helge Vänttilä Manne Salminen 2\. Helsingin Kisa-Veikot 7.55,2 Erkki Virta Matti Nevantaus Sakari Aarniala Taisto Mäki 3\. Vuoksenniskan Urheilijat 7.59,8 Bengt Grönblom Väinö Huomo Vekko Isotalo Martti Matilainen 4 × 1 500 m 1\. Helsingin Kisa-Veikot 16.12,4 Matti Laihoranta Matti Nevantaus Taisto Mäki Kaarlo Tuominen 2\. Helsingin Poliisi-Voimailijat 16.14,8 Eero Pekuri Lauri Lehtinen Toivo Sarkama Kauko Pekuri 3\. Tampereen Urheilijat -38 16.17,2 Eino Salminen Helge Vänttilä Hannes Piispanen Manne Salminen ==Lähteet== * * Luokka:Viestijuoksun Suomen-mestaruuskilpailut Luokka:Viipurin urheilu Luokka:Vuoden 1939 yleisurheilu
Ismail Mire

Ismail Mire Elmi (1862 Lasadar – 1950 Ogaden) oli somalialainen runoilija ja sotilas. Hän toimi komentajana Diiriye Guure dervishien valtakunnassa. Ismail Mire vietti nomadin elämää ennen kuin liittyi Dervishin osavaltion johtajan Mohammad Abdille Hassanin joukkoihin. Vuonna 1910 hän ja hänen ratsuväkensä hyökkäsivät Berberan kaupunkiin, brittien hallinnolliseen keskustaan Somaliassa. Tämä rohkea hyökkäys teki suuren vaikutuksen kaupungin väestöön ja oli tärkeä psykologinen voitto dervissijoukoille. Vuonna 1913 Dul Madobassa hän johti Dervish-joukot voittoon Ison-Britannian armeijassa, tappaneen brittiläisen komentajan Richard Corfieldin. Tiedottaakseen Mohammed Abdullah Hassanille taistelusta hän lähetti hänelle runon, jossa hän lauloi voiton. Mire käytti lahjakkuutensa runoilijana innostaakseen ihmisiä runoillaan Jihadiin siirtomaavaltoja vastaan. Kun hänen vaimonsa valitti, että hän oli niin kaukana, hän kirjoitti runon, jossa hän totesi, että taistelu maansa ja uskontonsa puolesta on tärkeämpää kuin perhe ja hiljainen elämä. Hänen somalialaiset vastustajansa reagoivat myös runoilla, joissa kritisoitiin Surta ja hänen taisteluaan. Lopulta vuonna 1920 britit voittivat Dervissivaltion, kuninkaalliset ilmavoimat pommittivat pääkaupunkia Talehia ja joitain muita tärkeitä paikkoja. Vaimonsa lisäksi Ismail Miren koko perhe tapettiin. Tappion jälkeen hän ja hänen vaimonsa eläkkeellä nomadina Pohjois-Somaliassa. Siellä hän jatkoi uusien hallitsijoiden kritisointia runoillaan. Vuonna 1936 murhattiin hänen läheinen ystävänsä, joka kehotti häntä kirjoittamaan runoja tästä tapahtumasta. Kun murhatun miehen poika kosti yhdelle murhaan syyllistyneistä vuonna 1946, Ismail Mire pidätettiin väkivallan kehottamisesta runoillansa. Vapautumisensa jälkeen hän asui taas nomadina; noin 1950 hän kuoli Ogadenin alueella.Kwaku Akyeampong, Emmanuel; Henry Louis Gates jr., Dictionary of African Biography. Oxford University Press, 170-171 ==Katso myös== * Somalian historia == Lähteet == Luokka:Somalialaiset poliitikot Luokka:Somalialaiset kirjailijat Luokka:Vuonna 1862 syntyneet Luokka:Vuonna 1950 kuolleet
Perhon lentonäytösonnettomuus

Perhon lentonäytösonnettomuus tapahtui juhannuksen edellä 22. kesäkuuta 1930 Perhossa Keski-Pohjanmaalla kun taitolentoesitystä suorittaneen lentokoneen moottori pysähtyi kesken lennon ja kone tuli alas yleisön joukkoon. Onnettomuudessa kuoli kaksi yleisön joukossa ollutta naista ja yhdeksän henkilöä loukkaantui.Kurki-kone syöksyi yleisön sekaan 1930 – "Se oli valtakunnan ykkösuutinen, niin kuin olisi tänäänkin", Yle Uutiset 18.12.2016Lentokone pudonnut ihmisjoukkoon, Laatokka, 26.06.1930, nro 69, s. 1, Kansalliskirjaston digitaaliset aineistotMirja Siironen : Kurki-lentokoneen kelluke ja potkurin lapa muistoina onnettomuudesta, Perhon kotiseutuyhdistys Perhon Möttösen kylän Jylhänjärvellä pidettiin juhannuksen aatonaattona 1930 Perhon suojeluskunnan järjestämä lentonäytös, jota varten paikalle oli edellisenä päivänä tuotu Vaasan Ilmapuolustusyhdistyksen omistama kaksitasoinen lentokone, kellukkeilla varustettu vesitaso nimeltä Kurki. Koneen ohjaajana toimi Kauhavan Ilmailukoulun opettaja, luutnantti Toivo Piponius. Koneella oli tarkoitus esittää taitolentoa ja tehdä yleisölennätyksiä sen jälkeen. Taitolentoesityksen aikana kello 13-14 välillä koneen moottori pysähtyi noin 100 metrin korkeudessa ja lentäjä yritti tehdä pakkolaskua veteen. Koneen laskeutumisreitillä oli kuitenkin riihi, jonka olkikattoon koneen kellukkeet osuivat lennättäen katon olkia ja puurakenteita laajalle alueelle. Kone tuli tämän jälkeen näytöstä seuranneen yleisön joukkoon. Onnettomuudessa koneen kellukkeet, oikea alataso ja potkuri rikkoutuivat mutta lentäjä säästyi vammoilta. Jälkeenpäin arveltiin että moottorin pysähtyminen oli johtunut bensiiniputken tukkeutumisesta. Onnettomuuskone purettiin paikan päälle ja kuljetettiin ensin Kauhavalle ja sieltä Helsinkiin tehtaalle korjattavaksi. Koneella lennettiin vielä vuoteen 1950 saakka, jolloin se huonokuntoisena hylättiin ja poltettiin vuonna 1954 Luonetjärvellä juhannuskokossa. Onnettomuuspaikalle Jylhänjärven rantaan pystytettiin muistomerkki syyskuussa 2002. Perhon kotiseutumuseossa on tallella onnettomuuskoneen kelluke ja pieni pala potkurin lapaa. == Lähteet == Luokka:Lento-onnettomuudet Suomessa Luokka:Vuoden 1930 onnettomuudet Luokka:1930-luvun onnettomuudet Suomessa Luokka:Perho
Val Demings

Valdez Venita Demings (s. 12. maaliskuuta 1957) on yhdysvaltalainen demokraattipoliitikko ja entinen poliisi. Demings on toiminut Yhdysvaltain edustajainhuoneen jäsenenä Floridan 10. vaalipiiristä vuodesta 2017. Tätä ennen Demings toimi Orlandon poliisilaitoksen päällikkönä vuodesta 2007 vuoteen 2011. 27-vuotisen uran laitoksella tehnyt Demings oli ensimmäinen Orlandon poliisilaitosta johtanut nainen. Demings on kertonut pyrkivänsä Yhdysvaltain senaattiin vuoden 2022 vaaleissa.https://edition.cnn.com/2021/06/09/politics/val-demings-announces- senate-campaign/index.html Demings on naimisissa Orangen piirikunnan pormestarin Jerry Demingsin kanssa. Demings opiskeli kriminologiaa ja julkishallintoa Floridan osavaltionyliopistossa == Lähteet == Luokka:Yhdysvaltalaiset poliisit Luokka:Yhdysvaltalaiset demokraattipoliitikot Luokka:Vuonna 1957 syntyneet Luokka:Elävät henkilöt Luokka:Yhdysvaltain edustajainhuoneen jäsenet
Ndolan lento-onnettomuus 1961

Ndolan Yhdistyneiden kansakuntien DC-6 oli Yhdistyneiden kansakuntien pääsihteeriä Dag Hammarskjöldiä kuljettanut lento 18. syyskuuta 1961, joka syöksyi maahan Pohjois-Rhodesiassa ennen laskeutumistaan Ndolan lentokentälle, tappaen kaikki koneessa olleet ihmiset. Turman syystä kiisteltiin pitkään. Alun perin asialle avattiin kaksi tutkimusta, joista toinen väitti syyksi sen, että kone lensi liian matalalla. Toisaalta heräsi epäilyjä siitä, että Hammarskjöld olisi salamurhattu. Susan Williams kirjoitti vuonna 2011 kirjassaan Who killed Hammarskljöld? kuinka brittien suurlähetystössä ei nostettu juuri minkäänlaista huolta koneen ollessa myöhässä. Myöskään koneen etsintää ei aloitettu moneen tuntiin onnettomuuden jälkeen. Yksi tunnettu teoria on se, että belgialainen lentäjä Jan van Risseghem olisi ampunut koneen alas separastien käskystä. Monet silminnäkijät kertoivat nähneensä taivaalla tuohon aikaan kaksi konetta. Myöskin Harold Julien, joka selvisi alun perin törmäyksestä ja kuoli myöhemmin, kertoi että koneessa tapahtui räjähdys. Hänen uskotaan kuitenkin olleen liian lääketokkurassa luotettavan tiedon saamiseksi. == Lähteet == Luokka:Vuoden 1961 lento-onnettomuudet Luokka:Lento- onnettomuudet Sambiassa
Risujärvi

Risujärvi voi tarkoittaa ainakin seuraavia: * Risujärvi, järvi Kangasalla * Risujärvi, järvi Puolangalla * Risujärvi, järvi Ruovedellä.
Gun Lanciai

Gun Lanciai, nimi alun perin Gunvor Westerberg (10. marraskuuta 1920 Porvoo – 15. maaliskuuta 2013 Helsingør, Tanska) oli suomalaissyntyinen Ruotsissa pääosan elämäänsä asunut kuvanveistäjä. Hän oli Suomen kansalainen vuoteen 1965 saakka ja sen jälkeen Ruotsin kansalainen. Gun Lanciai teki ensimmäisen veistoksensa, savesta tehdyn faunin vuonna 1934. Hän pääsi ylioppilaaksi 1939 ja hänet hyväksyttiin opiskelemaan kuvanveistoa ja keramiikkaa Ateneumiin samana vuonna mutta talvisodan puhkeaminen keskeytti opinnot. Talvisodan aikana hän työskenteli sotasairaalassa. Vuonna 1942 hän meni naimisiin suomalais-italialaisen Aurelio Lanciain kanssa, joka oli tenniksen nuorten Suomen mestari. Gun Lanciai muutti miehensä ja neljän lapsensa kanssa vuonna 1952 Argentiinaan ja he asettuivat asumaan San Isidroon. Gun Lanciai opiskeli Buenos Airesissa kuvanveistoa opettajanaan argentiinalainen kuvanveistäjä Esdras Gianella (1916–2010). Samaan aikaan San Isidrossa asui myös toinen ruotsalainen kuvanveistäjä Carina Ari, joka oli entinen pariisilainen prima ballerina.Gun Lanciai - Info Gun Lanciain perhe palasi vuonna 1955 Ruotsiin sen jälkeen kun Argentiinan presidentti Juan Perón oli syrjäytetty sotilasvallankaappauksessa. He asuivat Göteborgissa jossa Gun Lanciai jatkoi kuvanveistäjän uraansa tehden terrakottalapsihahmoja, kipsimuotokuvia, pronssiveistoksia, vesivärimaalauksia, piirroksia ym. Hän piti vuodesta 1968 alkaen näyttelyitä Ruotsissa, Suomessa, Kanadassa ja Tanskassa. Vuonna 1976 hänellä oli oma näyttelynsä Ottawassa Kanadassa jossa oli esillä veistoksia, grafiikkaa ja vesiväritöitä. Vuonna 1977 Gun Lanciai muutti miehensä kanssa Tukholmaan. Vuodesta 2004 alkaen hän asui Tanskassa poikansa Michaelin luona. Gun Lanciai piti viimeisen näyttelynsä vain viikkoa ennen kuolemaansa. Gun Lanciai tutustui skientologiaan 1960-luvun lopulla ja hänestä tuli sittemmin Ruotsin skientologiakirkon johtava pastori.Livet börjar vid 80 för pastor, Freedom - Scientologi-kyrkans officiella organ sedan 1968 == Lähteet == Luokka:Ruotsalaiset kuvanveistäjät Luokka:Ruotsinsuomalaiset henkilöt Luokka:Skientologit Luokka:Vuonna 1920 syntyneet Luokka:Vuonna 2013 kuolleet
Järvi (Muurla)

Järvi on kylä Salon kaupungin Muurlassa. Järvi sijaitsee seututien 110 varrella Ylisjärven pohjoispuolella. Järvi on Muurlan pohjoisin kylä. Kylän asutus on varsin hajallaan pitkin kylän aluetta. Kylän keskus sijaitsee pienellä mäellä Ylisjärven pohjoispuolella, jolla kylän kantatilat yhä sijaitsevat. Järven kyläalueen läpi virtaa Ylisjärveen laskeva Sillanpäänoja. Kyläalueen länsiosassa on entisestä torpparialueesta syntynyt Yltjärven kulmakunta, jonka läheisyydessä on Yltjärven linnavuori. Varhaisin tieto Järvestä on 1300-luvulta. Kylän kantatilat Mölkkäri, Tapani, Manni ja Pajari mainitaan jo vuoden 1540 maakirjassa. 1900-luvun aikana kantatiloista lohkottiin noin 20 asuintilaa. Kylän erikoisuus on Jorkolan talo, joka on rakennettu vanhan Suomusjärven kirkon käytetyistä hirsistä. ==Lähteet== Luokka:Muurlan kylät
Greta M. Ljung

Greta Marianne Ljung (1941 Jepua – 12. elokuuta 2024 Lexington, Massachusetts) oli amerikansuomalainen tilastotieteilijä. Aikasarjadatan Ljung–Box testi on nimetty Ljungin ja hänen jatko-opintojaan ohjanneen George E. P. Boxin mukaan. Ljung suoritti Åbo Akademissa kandidaattitutkinnon psykologiassa. Hän kiinnostui psykometriikasta ja opiskeli sitten kahdeksan kuukauden ajan Uppsalan yliopistossa tilastotieteilijä Herman Woldin ohjauksessa. Ljung suoritti tilastotieteen Master of Science- ja tohtoritutkinnot Wisconsinin yliopistossa Madisonissa Yhdysvalloissa. Ljungin tohtoriväitöskirja käsitteli aikasarja-analyysiä. Valmistuttuaan Ljung työskenteli Denverin yliopistossa ja hän julkaisi siellä tieteellisiä papereita yhdessä ohjaajanaan toimineen George E. P. Boxin kanssa. Vuonna 1976 he julkaisivat artikkelin Ljung–Box testistä, tämä testi oli muunnelma Box-Pierce-testistä. Ljung opetti tilastotiedettä Massachusetts Institute of Technologyssä yli 10 vuoden ajan. Hän työskenteli myös Bostonin yliopistossa. Ljung asui Lexingtonissa Massachusettsissa ja toimi AIR Worldwide-riskienhallintayhtiön tilastokonsulttina. == Teoksia == * Box, George E. P.; Jenkins, Gwilym M.; Reinsel, Gregory C.; Ljung, Greta M. (2016). Time Series Analysis: Forecasting and Control (5th ed.). New Jersey: Wiley. ISBN 9781118675021 == Lähteet == Luokka:Yhdysvaltalaiset tilastotieteilijät Luokka:Amerikansuomalaiset henkilöt Luokka:Vuonna 1941 syntyneet Luokka:Vuonna 2024 kuolleet
Sayranin metroasema

Sayran () on yksi Almatyn metron asemista. Se avattiin 18. huhtikuuta 2015. == Aiheesta muualla == * Метро в Алматы просто необходимо * Метро в Алматы пополнится двумя станциями * транспортные перспективы * Городу – пять станций метро, а его жителям – рабочие места Luokka:Almatyn metroasemat
Moskovan metroasema

Moskova (, ) on yksi Almatyn metron asemista. Se avattiin 18. huhtikuuta 2015. == Aiheesta muualla == * Метро в Алматы просто необходимо * Алматинское Метро. Станция Сайран. * Станции метро «Москва» и «Сайран» в Алматы построят в декабре 2013 года * В Алматы требуется корректировка плана двух станций метро * 10 миллиардов тенге выделят на строительство второй очереди метро в Алматы * видео отчёт о ходе строительства * Luokka:Almatyn metroasemat
Gabriel Maxenius

Gabriel Maxenius (s. noin 1710) oli suomalainen pappi ja kansanrunojen kerääjä.Yrjö Kotivuori, Ylioppilasmatrikkeli 1640–1852: Gabriel Maxenius. Verkkojulkaisu 2005. Luettu 26.6.2020. Lohjalta kotoisin ollut Maxenius oli todennäköisesti talollisen poika Maksjoen kylästä. Hän kävi Turun katedraalikoulua ja pääsi ylioppilaaksi Turussa 1729. Maxenius toimi kotiopettajana Kuopion kirkkoherran Henrik Argillanderin (1673–1756) perheessä Kuopiossa 1730 ja hän kirjoitti tällöin muistiin suomalaisia loitsurunoja Kuopion seudulla ja laati niistä väitöskirjan joka julkaistiin 1733. Yrjö Kotivuori, Ylioppilasmatrikkeli 1640–1852: Henrik Argillander. Verkkojulkaisu 2005. Luettu 26.6.2020. Maxenius vihittiin papiksi Porvoon hiippakunnassa vuonna 1734. Hän toimi Helsingin kirkkoherran apulaisena vuodesta 1734 ja oli myös Helsingin triviaalikoulussa aluksi laulunopettajana ja sitten vuodesta 1736 ylempänä kollegana kunnes sai eron 1742. Maxenius oli ehdolla Mäntsälän kirkkoherraksi vuonna 1741. Hän oli henkikirjoitettuna väliaikaispastorin tittelillä Antskogin ruukissa Pohjan pitäjässä vuonna 1743 ja vuonna 1749 hän oleskeli ilman virkaa Turun hiippakunnassa. == Teoksia == * De effectibus fascino-naturalibus, eli, Runoloitsujen vaikutuksista ; tiivistäen kääntänyt ja kommentein varustanut Nils-G. Hublin. Näköispainos, Kuopion yliopisto, Kuopio 1985, alun perin julkaistu Turussa 1733 == Lähteet == Luokka:Suomen evankelis-luterilaisen kirkon papit Luokka:Vuonna 1710 syntyneet Luokka:Kuolinvuosi puuttuu
Heinrich Lahmann

Heinrich Lahmann (1860–1905) oli saksalainen lääkäri, joka oli tunnettu luonnonmukaisten elämän- ja parannustapojen harrastajana. Merkittävinä pidettiin erityisesti hänen mielipiteitään ravinnosta ja vaatetuksesta. Hän perusti 1888 Dresdenin lähistölle Weisser Hirsch -nimisen parantolan, joka saavutti suosiota. Lahmannin alusvaatteet on alusvaatteiden laji, jonka tärkeimpänä ominaisuutena on kudoksen harvuus eli huokoisuus. Tämän saavuttamiseksi hän alkoi valmistuttaa niitä hienoimmasta egyptiläisestä puuvillasta. Alusvaatteita valmisti yksinoikeudella Reutlingenissa Heinzelmann-niminen yritys. Vaatetuksesta hän kirjoittaa teoksessaan Die Reform der Kleidung (Zimmer’s, 1898). Laamapaidan nimi juontuu Henrich Lahmannista. == Lähteet == ==Aiheesta muualla== * Luokka:Saksalaiset lääkärit Luokka:Vuonna 1860 syntyneet Luokka:Vuonna 1905 kuolleet